text: РЕГЛАМЕНТ ЗА ИЗПЪЛНЕНИЕ (EС) № 693/2014 НА СЪВЕТА
  от 23 юни 2014 година
  за изпълнение на Регламент (ЕС) № 36/2012 относно ограничителни мерки с оглед на положението в Сирия
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия (1), и по-специално член 32, параграф 1 от него,
  като има предвид, че:
  (1)
  На 18 януари 2012 г. Съветът прие Регламент (ЕС) № 36/2012.
  (2)
  Информацията, отнасяща се до едно от лицата, изброени в приложение II към Регламент (ЕС) № 36/2012, следва да се актуализира.
  (3)
  Предвид сериозната обстановка в списъка на подлежащите на ограничителни мерки физически и юридически лица, образувания или органи, поместен в приложение II към Регламент (ЕС) № 36/2012, следва да бъдат добавени дванадесет лица.
  (4)
  Поради това приложение II към Регламент (ЕС) № 36/2012 следва да бъде съответно изменено,
  ПРИЕ НАСТОЯЩИЯ РЕГЛАМЕНТ:
  Член 1
  Приложение II към Регламент (ЕС) № 36/2012 се изменя, както е посочено в приложението към настоящия регламент.
  Член 2
  Настоящият регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави-членки.
  Съставено в Люксембург на 23 юни 2014 година.